ಅಮ್ಮನ ಹೆಸರನ್ನು ವಿಶಿಷ್ಟವಾಗಿ ಸೇವ್ ಮಾಡಿ ಸುದ್ದಿಯಾದ ಅಕ್ಷಯ್ ಪುತ್ರ

ಮುಂಬೈ: ಬಾಲಿವುಡ್ ಕಿಲಾಡಿ ಅಕ್ಷಯ್ ಕುಮಾರ್ ಅವರ ಪುತ್ರ ತನ್ನ ತಾಯಿಯ ಹೆಸರನ್ನು ಫೋನಿನಲ್ಲಿ ವಿಶಿಷ್ಟವಾಗಿ ಸೇವ್ ಮಾಡಿ ಸುದ್ದಿಯಾಗಿದ್ದಾರೆ.

ಇತ್ತೀಚಿನ ದಿನಗಳಲ್ಲಿ ಸ್ಟಾರ್ ನಟ-ನಟಿಯ ಮಕ್ಕಳು ಏನೇ ಮಾಡಿದರು ಅದು ಸುದ್ದಿಯಾಗುತ್ತದೆ. ಅದೇ ರೀತಿಯಲ್ಲಿ ನಟ ಅಕ್ಷಯ್ ಕುಮಾರ್ ಅವರ ಪುತ್ರ ಆರವ್ ಕುಮಾರ್ ಅವರು ತಮ್ಮ ತಾಯಿ ಟ್ವಿಂಕಲ್ ಖನ್ನಾ ಅವರ ಫೋನ್ ನಂಬರ್ ಅನ್ನು ‘ಪೊಲೀಸ್’ ಎಂದು ಸೇವ್ ಮಾಡಿದ್ದು, ಸಾಮಾಜಿಕ ಜಾಲತಾಣದಲ್ಲಿ ಸಖತ್ ಸುದ್ದಿಯಾಗುತ್ತಿದೆ.

https://www.instagram.com/p/B7nEa-glbD7/?utm_source=ig_embed

ಸದಾ ಸಮಾಜಿಕ ಜಾಲತಾಣದಲ್ಲಿ ಸಕ್ರಿಯವಾಗಿರುವ ಅಕ್ಷಯ್ ಪತ್ನಿ ಟ್ವಿಂಕಲ್ ಖನ್ನಾ ಅವರು, ತಮ್ಮ ಇನ್‍ಸ್ಟಾಗ್ರಾಮ್ ಖಾತೆಯಲ್ಲಿ ತಮ್ಮ ಫ್ಯಾಮಿಲಿ ವಿಚಾರಗಳು ಹಾಗೂ ಫೋಟೋಗಳನ್ನು ಹಂಚಿಕೊಳ್ಳುವ ಮೂಲಕ ಅಭಿಮಾನಿಗಳಿಗೆ ಮನೋರಂಜನೆ ನೀಡುತ್ತಿರುತ್ತಾರೆ. ಈಗ ತಮ್ಮ ಮಗ ತನ್ನ ನಂಬರ್ ಅನ್ನು ಪೊಲೀಸ್ ಎಂದು ಸೇವ್ ಮಾಡಿರುವುದನ್ನು ಸ್ವತಃ ಅವರೇ ರಿವೀಲ್ ಮಾಡಿದ್ದಾರೆ.

ಮಗ ತನ್ನ ನಂಬರ್ ಅನ್ನು ಪೊಲೀಸ್ ಎಂದು ಸೇವ್ ಮಾಡಿರುವ ಬಗ್ಗೆ ತಮ್ಮ ಇನ್‍ಸ್ಟಾಗ್ರಾಮ್ ಖಾತೆಯಲ್ಲಿ ಪೋಸ್ಟ್‍ವೊಂದನ್ನು ಹಾಕಿರುವ ಟ್ವಿಂಕಲ್ ಖನ್ನಾ ಅವರು, ತಾವು ಪೊಲೀಸ್ ವ್ಯಾನ್ ಮುಂದೆ ನಿಂತುಕೊಂಡಿರುವ ಫೋಟೋ ಹಾಕಿ. ನನ್ನ ಮಗ ನನ್ನ ನಂಬರ್ ಅನ್ನು ಅವನ ಫೋನಿನಲ್ಲಿ ಪೊಲೀಸ್ ಎಂದು ಸೇವ್ ಮಾಡಿದ್ದಾನೆ ಎಂದು ಬರೆದುಕೊಂಡಿದ್ದಾರೆ.